**ZAPOSLENI LIDLA I CRVENOG KRSTA SRBIJE DALI KRV I POZVALI GRAĐANE NA HUMANITARNU AKCIJU**

**Uoči Nacionalnog dana dobrovoljnih davalaca krvi koji se obeležava svakog 11. maja, zaposleni kompanije Lidl Srbija su danas, u saradnji sa predstavnicima Crvenog krsta Srbije, donirali krv u okviru zajedničke humanitarne akcije pod nazivom „Moj si tip". Akcija, koja se održava na parkingu Lidl prodavnice u Bulevaru kralja Aleksandra 405 u Beogradu, traje u periodu od 12 do 16 časova, te zaposleni ličnim primerom pozivaju sve zainteresovane građane da se pridruže i daju krv u transfuziomobilu koji je postavljen za ovu priliku.**

Učešćem zaposlenih u ovoj akciji započeta je ovogodišnja saradnja Lidla i Crvenog krsta Srbije, koja će svoj puni zamah dobiti tokom letnjih meseci, kada su potrebe za zalihama krvi najveće. Ova inicijativa predstavlja uvod u širi niz aktivnosti koje će kompanija realizovati u okviru kampanje **#mojsitip**, sa ciljem podizanja svesti građana o značaju dobrovoljnog davanja krvi.

„*Ponosni smo na naše kolege koji su učestvovali u akciji dobrovoljnog davanja krvi. Njihova spremnost da pomognu drugima na najbolji način oslikava vrednosti koje negujemo u Lidlu – solidarnost, odgovornost i brigu o zajednici. Davanje krvi je jednostavan, ali izuzetno plemenit čin, kojim svako od nas može dati dragocen doprinos*“, kaže **Marija Kojčić, rukovodilac sektora Corporate Affairs u Lidlu Srbija**.

Osim akcijom povodom Nacionalnog dana dobrovoljnih davalaca krvi, kompanija Lidl će i ove godine, sada već tradicionalno u okviru Nedelje Crvenog krsta koja traje od 8. do 15. maja, podržati i druge akcije dobrovoljnog davanja krvi donacijom proizvoda iz svog asortimana: mini čokolada, slanih krekera, sokića od jabuke, vode i krema za ruke.

Tokom letnjih meseci, Lidl će na odabranim lokacijama širom Srbije obezbediti prostor za parkiranje transfuziomobila na svojim parkinzima, čime će građanima omogućiti da brzo i jednostavno doniraju krv. Kao dodatnu podršku, kompanija će obezbediti više od 30.000 flašica vode za davaoce i volontere u okviru 864 planirane akcije u 139 gradova i opština, kao vid zahvalnosti za njihovu nesebičnu podršku i humanost.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 12.350 prodavnica, kao i više od 220 logističkih centara i skladišta i oko 375.000 zaposlenih u 31 zemlji sveta. Svojim svakodnevnim aktivnostima preuzima odgovornost za ljude, društvo i planetu. Za Lidl, održivost znači svaki dan iznova ispunjavati svoje obećanje o kvalitetu. Učinak, poštovanje, poverenje, čvrsto na zemlji i pripadnost Lidlove su korporativne vrednosti koje su srce korporativne kulture, oblikuju svakodnevno poslovanje i čine osnovu za uspeh. Lidl je u 2023. fiskalnoj godini ostvario prodaju od 125,5 milijardi evra, a Švarc Grupa je zabeležila 167,2 milijarde evra.

Lidl je u Srbiji svoje prve prodavnice otvorio u oktobru 2018. godine i trenutno ima 77 prodavnica u 44 grada širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ petu godinu zaredom i „Top Employer Europe” osmu godinu zaredom. Dodatno, u nezavisnim istraživanjima, potrošači u Srbiji su Lidl odabrali kao „Izabranu prodavnicu godine“, pečat koji dodeljuje organizacija „Izabran proizvod godine“, dok je na osnovu reprezentativnog uzorka Lidl u sklopu kampanje „Najbolje u Srbiji“ proglašen za „Miljenika potrošača“.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Teodora Filipović, RED Communication, Email: [teodora.filipovic@redc.rs](mailto:teodora.filipovic@redc.rs), Mob: +381 62 109 7896

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)